கேள்வி: மாதவிடாய் ஒருமையியக்கம் குறித்து விரிவாக சொல்லுங்கள்.
பதில்: படிமம்:String_figure.tiff பழங்கதையைக் காட்டுகிறது.]] மேக்கிளிண்டாக்கு விளைவு (''McClintock effect'') என்றும் அழைக்கப்படும் மாதவிடாய் ஒருமையியக்கம் (''Menstrual synchrony'') ஒன்றாக ஒரே இடத்தில் வசிக்கத் தொடங்கும் பெண்களின் மாதவிடாய் சுழற்சி தொடங்கும் நாள்கள் முன்பைக்காட்டிலும் நெருங்கிவருவதைக் குறிக்கும். "காட்டாக, ஏழு பெண் உயிர்காவலர்களின் மாதவிடாய்த்தொடக்க நாள்கள் தள்ளித்தள்ளி இருந்தன. ஆனால், அவர்கள் ஒன்றாகவிருந்து பணியாற்றத்தொடங்கிய 3 மாதங்களில் ஏழுபேரின் மாதவிலக்கு நாள்களும் 4 நாள் இடைவெளிக்குள்ளாக மாறிவிட்டன." இவ்விளைவை மார்த்தா மேக்கிளிண்டாக்கு எனும் ஆய்வாளர் ''நேச்சர் (இதழ்)'' ஆய்விதழில் 1971-ஆம் ஆண்டு முறையாக பதிவு செய்தார்.. இவ்வாறான ஒருங்குதலுக்குப் பல்வேறு காரணங்கள் கூறப்படுகின்றன. பின்னாளில் மேலும் பல ஆய்வுக்கட்டுரைகள் மேக்கிளிண்டாக்கு உள்ளிட்ட பலரும் நிகழ்த்திய ஆய்வுகளில் முறைமைப்பிழைகள் இருப்பதாகச் சுட்டின. வேறுபல ஆய்வுகளில் ஒருங்குதல் எதுவும் தென்படவில்லை. மாதவிடாய் ஒருங்குதல் என்ற கருத்தே பிழையானது என்றும் ஒரு ஆய்வுக்கட்டுரை முடிவுக்கு வந்துள்ளது.
கேள்வி: மாதவிடாய் ஒருமையியக்கம் - மார்த்தா மேக்கிளிண்டாக்கின் முதல் ஆய்வு பற்றி விளக்கவும்.
பதில்: மார்த்தா மேக்கிளிண்டாக்கு முதன்முதலாக விடுதிகளில் தங்கியிருக்கும் பெண்களில் தென்படும் மாதவிடாய் ஒருமையியக்கத்தை ஆய்வுசெய்து வெளியிட்டார்.
கேள்வி: மாதவிடாய் ஒருமையியக்கம் - மேக்கிளிண்டாக்கின் முடிவுகளின் மீளாய்வு என்பது என்ன?
பதில்: சில தொடக்கநிலை ஆய்வுகள் பதிவானபிறகு பல ஆய்வாளர்களும் இவ்வாறான மாதவிடாய் ஒருங்குதலைக்காண முடியவில்லை என்ற முடிவை எட்டினர். அதன்பின்னர் முந்தைய ஆய்வுகளில் தென்பட்டதாகக் கூறப்பட்ட ஒருமைப்பாடு அவ்வாய்வுகள் நிகழ்த்திய முறையிலிருந்த சாய்வுகளினாலேயே உருவான தோற்றம் எனவும் பிந்தைய ஆய்வுக்கட்டுரைகள் தெரிவித்தன. அந்த சாய்வுகளை அகற்றி நிகழ்த்திய ஆய்வுகளில் குறிப்பிடத்தக்க ஒருமையியக்கம் தென்படவில்லை.
கேள்வி: மாதவிடாய் ஒருமையியக்கம் - அண்மைய கருத்து என்பது என்ன?
பதில்: அண்மைய மீளாய்வு ஒன்றில் "மாதவிடாய் ஒருமையியக்கம் நிகழ்வதை அறுதியுடன் காட்டும் பரவலான தரவுகள் இல்லாமையால் அக்கருதுகோளை ஐயத்துடன்தான் அணுகவேண்டும்" என்றுள்ளனர். மாதவிடாய்கள் ஒருங்குவதாகத் தோன்றுவது தற்செயலாக மாதவிடாய் சுழற்சிகள் நெருங்கவும் விலகவும் செய்யுமென்ற கணித அடிப்படையினால் இருக்கக்கூடும். தவிர தற்செயலாகவே மாதவிடாய் சுழற்சிகள் நெருங்கி அமைவதற்கான நிகழ்தகவு மிகுதி.
கேள்வி: மாதவிடாய் ஒருமையியக்கம் - மாந்தரல்லாத விலங்குகளில் பற்றி விளக்கவும்.
பதில்: நார்வே பழுப்பு எலிகள், வெள்ளெலிகள், சிம்பன்சிகள், பொன்னிற வாலுடைய தாமரின் குரங்குகள் முதலிய பல விலங்குகளில் முறையே மாதவிடாய்ச்சுழற்சியும் சினைப்பருவச்சுழற்சியும் ஒருங்குவதாக அறிந்துள்ளனர். ஆனால் மாந்தரில் நடத்திய ஆய்வுகளைப்போலவே இவ்விலங்குகளில் மேற்கொண்ட ஆய்வுகளிலும் முறைசார் குறைகள் இருப்பதாகச் சுட்டப்பட்டுள்ளது. பின்னர் நிகழ்த்திய ஆய்வுகள் சிலவற்றில் இவ்விளைவுகள் தென்படவில்லை.